送福帥吳侍郎趨朝
作者：釋善珍
朝代：宋

paragraphs: 恕齋視民猶視兒，先憂兩字寒與饑。
三冬氣和春有脚，旱歲箋天天雨粟。
愛杜呼母宗呼爺，史書弄筆人傳誇。
異類鳴冤古有麽，神明循吏只一箇。
風伯叫閽稱急報，政聲漲天怕天破。
龍章夜下五雲間，玉宸喚歸碧落班。
日邊馹騎催數數，截𩍐留公不停轂，安得雙輪生四角。